open-index/open-wikipedia-markdown huggingface dataset:
Šadurski

thumb|Šadursku dzimtas ģerbonis

**Šadurski** () ir poļu dzimta, kas ieceļojusi Inflantijas vaivadijā 17. gadsimta sākumā un saradojusies ar Hilzeniem. Dzimta cēlusies no Sadurku ciema pie Nalenčovas mūsdienu Ļubļinas vojevodistes Pulavu apriņķī. Pirmais zināmais Latgales Šadursku pārstāvis ir pulkvedis Mikolajs Šadurskis, Rēzeknes pils komendants poļu—zviedru kara laikā, kurš par nopelniem saņēma no Polijas karaļa Sigismunda III īpašumā Pušas muižu.

Krievijas Impērijas laikā Šadursku dzimta bija iekļauta Vitebskas guberņas, arī Podolijas, Volīnijas, Grodņas, Minskas un Kijivas muižnieku dzimtas grāmatās.

## Pazīstami pārstāvji
* Jans Šadurskis (*Jan Szadurski herbu Ciołek*, ?—1771) — Žečpospolitas valsts darbinieks, Inflantijas horunžijs, Pušas muižas īpašnieks
* Staņislavs Šadurskis (*Stanisław Szadurski herbu Ciołek*, 1726—1792) — jezuītu filozofs

## Šadursku muižas

* Andrupenes muiža
* Bukmuiža
* Jasmuiža
* Juzefovas muiža
* Malnavas muiža
* Pušas muiža
* Pušmucovas muiža
* Rozentovas muiža
* Salnavas muiža

## Atsauces
Čančuņa

**Čančuņa** (, , , *Cang cun*) ir pilsēta Ķīnas ziemeļaustrumos, Dzjiliņas provinces administratīvais centrs. Čančuņai ir subprovinciālas pilsētas statuss. 2010. gadā pilsētas administratīvajās robežās dzīvoja 3,34 miljoni iedzīvotāju, bet subprovinciālās pilsētas teritorijā — 7,46 miljoni.

## Atsauces

## Ārējās saites
Naivās T šūnas

**Naivās T šūnas** jeb **Th<sub>0</sub> limfocīti** ir T šūnas (jeb T limfocīti), kuras nav kontaktējušās ar antigēnu. Pēc antigēna prezentācijas naivās T šūnas tiek aktivētas. Antigēna prezentāciju naivajām T šūnām veicina dendrītiskās šūnas.

## Atsauces
Mazais zēns

thumb|250px|Pēckara "Mazā zēna" modelis
**"Mazais zēns"** () ir atombumbas, kas tika nomesta un uzspridzināta virs Hirosimas Otrā pasaules kara laikā, koda vārds. Tā bija 4400 kg smaga, 3 m gara, tās diametrs bija 71 cm. Tajā bija 64 kg urāna-235.

"Mazo zēnu"  virs Hirosimas nogādāja pulkvedis Pols Tibetss un kapteinis Roberts Lūiss ar *[[Boeing B-29 Superfortress]]* *[[Enola Gay]]* bumbvedēju. Atombumba tika izmesta virs Hirosimas no 9360 m augstuma un 580 m augstumā tā tika uzspridzināta. Šī bija pirmā atombumba, kas tika izmantota kā ierocis. Otra — "Resnais vīrs" — tika nomesta virs Nagasaki trīs dienas vēlāk. "Mazais zēns" eksplodēja ar 16 TNT kilotonnu lielu enerģiju. Dažādos neatkarīgos avotos tiek norādīts, ka 1945. gada decembrī no atombumbas sprādziena bija miruši 90 000—166 000 cilvēku. Sprādziena rezultātā tika iznīcināti vairāk nekā 50% pilsētas ēku.

Iespējams, atombumba tika nosaukta Franklina Rūzvelta vārdā.

## Atsauces

## Ārējās saites
Resnais vīrs

**"Resnais vīrs"** () ir atombumbas, kas tika nomesta un uzspridzināta virs Nagasaki Otrā pasaules kara laikā, koda vārds. Tā bija 4633 kg smaga, 3,3 m gara, tās diametrs bija 1,5 m. Tā tika izgatavota no plutonija-239.

Sākotnēji šo atombumbu tika plānots uzspridzināt virs Kokuras, taču sliktās pārredzamības dēļ tika izlemts izmest to virs alternatīvā mērķa — Nagasaki. "Resno vīru"  virs Nagasaki nogādāja majors Čārlzs Svīnijs un admirālis Frederiks Ešvorts ar *[[Boeing B-29 Superfortress]]* *[[Bockscar]]* bumbvedēju. Atombumba tika iedarbināta virs Nagasaki 500 m augstumā. Šī bija otrā atombumba, kas tika izmantota kā ierocis pēc "Mazā zēna", kas tika nomesta virs Hirosimas trīs dienas iepriekš. "Resnais vīrs" eksplodēja ar 21 TNT kilotonnu lielu enerģiju.

Iespējams, atombumba tika nosaukta Vinstona Čērčila vārdā.

## Atsauces

## Ārējās saites
Springfīlda (Simpsoni)

**Springfīlda** () ir izdomāta pilsēta ASV, animācijas seriāla "Simpsoni" galvenā norises vieta. Tā ir vidēja izmēra pilsēta nenoteiktā ASV štatā. Pilsētas un tās apkārtnes ģeogrāfija nav noteikta, tā var mainīties pēc attiecīgās seriāla sērijas vajadzībām.

Springfīldas atrašanās vieta nav nosakāma, seriālā apzināti par šo tēmu netiek daudz diskutēts, tiek parādīti pretrunīgi pavedieni un neiespējama informācija par tās faktisko atrašanās vietu. Pilsētu 1796. gadā dibinājusi cilvēku grupa Džebedaja Springfīlda vadībā. Tajā atrodas AES, *Kwik-E-Mart* veikals, komiksu veikals, boulinga arēna, mediju uzņēmums *KBBL Broadcasting*, Mo taverna, *Krusty Burger* ātrās ēdināšanas restorāns, pamatskola, veco ļaužu nams un vairākas citas iestādes.
Fēlinga šķīdums

thumb|200px|Fēlinga reakcija — pa kreisi negatīva, pa labi pozitīva (parauga sastāvā ir bijuši ogļhidrāti)
**Fēlinga šķīdums** ir reaģents, ko izmanto ogļhidrātu un ketonu funkcionālo grupu noteikšanai šķīdumā. Metodi 1849. gadā izstrādāja vācu ķīmiķis Hermanis Fēlings.

## Iegūšana
[thumb|200px|Fēlinga reaģenta darbīgās sastāvdaļas bistartratokuprāta(II) anjona [Cu(C<sub>4</sub>H<sub>4</sub>O<sub>6</sub>)<sub>2</sub>]<sup>4−</sup> [bumbiņu un stienīšu modelis]]

Fēlinga šķīdumu iegūst, vienādās attiecībās sajaucot Fēlinga šķīdumu I un Fēlinga šķīdumu II. Fēlinga šķīdums I ir vara(II) sulfāta šķīdums, bet Fēlinga šķīdums II ir kālija nātrija tartrāta un stipra sārma (parasti nātrija hidroksīda) maisījums šķīdumā. Abus šos šķīdumus salejot kopā, Cu2+ joni saistās ar tartrāta joniem, veidojot komplekso bistartratokuprāta(II)4− jonu.

: 700px

## Izmantošana
Karbonilgrupas saturošu vielu noteikšanai izmanto svaigi pagatavotu Fēlinga reaģentu. Sildot kopā ar analizējamo paraugu, rodas oranžsarkanas nogulsnes — vara(I) oksīds. Šo reakciju, ko sauc arī par Fēlinga reakciju, lieto reducējošo cukuru noteikšanai pārtikas produktos.

## Atsauces
Andrejs Bats

**Andrejs Batičko** (, dzimis  Tallinā), pazīstams arī kā **Andrejs Bats** (*Andrey Batt*), ir aktieris, reperis un filmu režisors. Andrejs sāka savu karjeru 2009. gadā, viņš filmējies vairākās televīzijas reklāmās un televīzijas sērijās. Pēc pārcelšanās uz Losandželosu atveidojis vairākas veiksmīgas lomas un piedalījies mūzikas pasākumos.

## Filmogrāfija

## Diskogrāfija
### Singli

## Ārējās saites

* Oficiālā mājaslapa
* 
*
Parīzes Dievmātes katedrāle (opera)

**Parīzes Dievmātes katedrāle** ir latviešu opera - melodrāma ar Zigmara Liepiņa mūziku un Kaspara Dimitera libretu pēc franču rakstnieka Viktora Igo tāda paša nosaukuma romāna motīviem.

Operas pirmizrāde notika ; kopumā notika 90 izrādes. Operas kompaktdiska versija kļuva par pieprasītāko latviešu opermūzikas ierakstu.

 opera iestudēta Klaipēdas muzikālajā teātrī.  Latvijas Nacionālajā teātrī opera jauniestudēta teātra versijā.

Komponists Zigmars Liepiņš par operu  saņēma Lielo Mūzikas balvu.

## Atsauces
Pasaules čempionāts šosejas motobraukšanā

**Pasaules čempionāts šosejas motobraukšanā** ir starptautiskas sacīkstes šosejas motobraukšanā. Sacensības organizē *[[Fédération Internationale de Motocyclisme]]*. Pašlaik čempionāts ir iedalīts trijās klasēs — *MotoGP*, *Moto2* un *Moto3* —, visās klasēs tiek izmantots četrtakts dzinējs. 2010. gadā 250 cm3 divu taktu dzinēju klase tika aizvietota ar četrtakts *Moto2* 600 cm3 klasi, 2012. gadā — 125 cm3 divu taktu dzinēju klase tika aizvietota ar četrtakts *Moto3* 250 cm3 klasi, tāpat *MotoGP* klasē notika pāreja no 800 uz 1000 cm3.

Visvairāk uzvaru prestižākajā no visām trim klasēm — *MotoGP* — ir guvis itālis Džakomo Agostīni — 8 uzvaras. Viņš ir arī guvis visvairāk titulu, ņemot vērā visas klases — 15 tituli.
## Braucēji
Divdesmit divi braucēji reģistrējās nākošajai 2026. gada Pasaules čempionāta šosejas motobraukšanā sezonai.

## Posmi

2026. gada Pasaules čempionāta šosejas motobraukšanā sezonā paredzētas 22 sacensības.

*, Burirama, Chang International Circuit
*, Gojanija, Autódromo Internacional Ayrton Senna
*, Ostina, Amerikas trase
*, Lūseila, Lusail International Circuit
*, Heresa de la Frontera, Heresas trase
*, Lemāna, Bugatti Circuit
*, Montmelo, Kataluņja Montmelo
*, Skarpērija e Sanpjēro, Autodromo Internazionale del Mugello
*, Balatonfokažāra, Balaton Park Circuit
*, Brno, Brno Circuit
*, Asena, TT Circuit Assen
*, Hoenšteina-Ernstāle, Sachsenring
*, Silverstona, Silverstonas trase
*, Alkaniza, MotorLand Aragón
*, Misāno Adriatiko, Misano World Circuit Marco Simoncelli
*, Špīlberga, Red Bull Rings
*, Motegi, Mobility Resort Motegi
*, Mandalika, Mandalikas starptautiskā ielu trase
*, Filipa, Phillip Island Grand Prix Circuit
*, Sepanga, Sepanga
*, Portimauna, Algarve International Circuit
*, Valensija, Circuit Ricardo Tormo

## Ārējās saites

*
Normans Lokjers

**Sers Džozefs Normans Lokjers** (, dzimis , miris ) bija britu astronoms. Kopā ar francūzi Pjēru Žansēnu tiek uzskatīts par hēlija atklājēju. Žurnāla *[[Nature]]* dibinātājs un pirmais redaktors.

## Dzīvesgājums

Dzimis Ragbi, Vorikšīrā. Kādu laiku strādāja par ierēdni kara ministrijā. Apprecējās un apmetās Vimbldonā, kur kļuva par astronomu - amatieri, īpaši interesējoties par Saules astronomiju. Vēlāk kļuva par Saules fizikas observatorijas direktoru Kensingtonā. Nodarbojoties ar spektroskopiju, 1868. gadā ievēroja nezināmas izcelsmes Saules spektra līniju. Jaunatklāto elementu viņš nosauca par hēliju no grieķu valodas vārda *helios* (Saule). Vienlaicīgi pētot Saules aptumsumu Indijā šo elementu atklāja Pjērs Žansēns. Hēlijs uz Zemes tika atklāts desmit gadus vēlāk. Pēc aiziešanas pensijā 1911. gadā Lokjers apmetās Devonā, kur ierīkoja astronomisko observatoriju. Turpat Devonā arī miris.

## Ārējās saites
*
Handlova

**Handlova** () ir pilsēta Slovākijā, Trenčīnas apgabala Prjevidzas apriņķī. Brūnogļu ieguves un vēsturisks Karpatu vāciešu mazākumtautības centrs.

## Vēsture

Pilsēta dibināta 1376. gadā, kad šeit pametās vācu iedzīvotāji. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir **Ņitrabāņa** (), savukārt vēsturiskais vāciskais nosaukums — **Krikerhava** (). 18. gadsimta beigās pilsētas apkārtnē atklāja ogļu iegulas. Pēc Pirmā pasaules kara iekļāvās Čehoslovākijā. Pēc Otrā pasaules kara, pamatojoties uz Beneša dekrētiem, pilsētas vācu iedzīvotāji tika padzīti uz Vāciju. No 1993. gada — Slovākijas sastāvā. 2009. gada 10. augustā ogļu šahtā Handlovā notika avārija, kuras rezultātā gāja bojā 20 cilvēki. Valstī tika izsludinātas sēras.

## Cilvēki
Pēc etniskā sastāva vairums pilsētas iedzīvotāju ir slovāki (96,14 %). Pēc reliģiskās piederības — nereliģiozi (46,10 %), katoļi (44,74 %).

Handlova ir futbolistu Karola Dobiaša (*Karol Dobiaš*, 1947) un Martina Škrtela (*Martin Škrtel*, 1984) dzimtā pilsēta.

## Atsauces

## Ārējās saites
*
Edgars Raiss Barouzs

**Edgars Raiss Barouzs** (; dzimis , miris ) bija amerikāņu rakstnieks. Darbojies dažādos populāros žanros. Mūsdienās visplašāk zināms kā Tarzāna un Džona Kārtera tēlu autors.

Dzimis Čikāgā, uzņēmēja ģimenē. Iestājās militārajā dienestā, veselības stāvokļa dēļ 1897. gadā atvaļināts no dienesta. Ar literāru darbu sācis nodarboties 1911. gadā. 1912. gada tika publicēts *Under the Moons of Mars*, kas guva panākumus. 1912. gada oktobrī žurnālā tika publicēts *Tarzan of the Apes*, kas kļuva par sensāciju. Jau cienījamā vecumā Otrā pasaules kara laikā brīvprātīgi strādāja par kara korespondentu.

## Ārējās saites
Augļu iela (Rīga)

**Augļu iela** ir iela Rīgā, Zemgales priekšpilsētā, Āgenskalnā. Augļu iela sākas krustojumā ar Nometņu ielu un beidzas daudzstāvu apbūves pagalmā aiz krustojuma ar Eduarda Smiļģa ielu. Kopējais ielas garums ir 395 metri, tā ir klāta ar asfalta segumu. Augļu ielā pārsvarā ir īres namu un savrupmāju apbūve, kā arī dažas daudzstāvu dzīvojamās ēkas ielas galā aiz krustojuma ar Eduarda Smiļģa ielu. Šajā galā Augļu iela beidzas, turpinās kā brauktuves pie ēkām un gājēju celiņš, kas iziet uz Aleksandra Grīna bulvāri un Uzvaras parku.

## Ielu savienojumi
Augļu iela ir savienota ar šādām ielām:
* Nometņu iela (T veida krustojums)
* Bišu iela
* Amālijas iela
* Eduarda Smiļģa iela

## Skatīt arī
* Āgenskalns

## Atsauces
Taivānas šaurums

**Taivānas šaurums** (, *Táiwān Hǎixiá*), agrāk arī **Formozas šaurums**, ir jūras šaurums, kas atdala Taivānas salu no Ķīnas kontinentālās daļas un savieno Austrumķīnas jūru ziemeļos ar Dienvidķīnas jūru. Šaurumā ir vairākas salas, lielākās no tām ir Penhu salas. Vidējais dziļums kuģu ceļā ir ap 60 m. Jūras straumes (ātrums ap 1 km/h) vasarā plūst ziemeļu virzienā, ziemā — dienvidu.

## Atsauces

## Ārējās saites
Lusonas šaurums

**Lusonas šaurums** (, , , *Lǚsòng Hǎixiá*) ir jūras šaurums, kas savieno Dienvidķīnas jūru ar Filipīnu jūru starp Taivānas salu ziemeļos un Lusonas salu dienvidos. Šaurumā divas salu grupas, kas to sadala trijās daļās — Baši šaurums ziemeļos starp Taivānu un Batanas salām, Balintangas šaurums vidusdaļā starp Batanas salām un Babujanas salām un Babujanas šaurums dienvidos starp Babujanas salām un Lusonu.

## Atsauces

## Ārējās saites
1975. gada Pasaules čempionāts hokejā

**1975. gada Pasaules čempionāts hokejā** notika Minhenē un Diseldorfā, Rietumvācijā, no 1975. gada 3. līdz 19. aprīlim. Tas bija 42. Pasaules čempionāts hokejā.

## Vietu sadalījums un statistika
### Vietu sadalījums
# 
# 
# 
# 
# 
# 

### Rezultatīvākie spēlētāji

## Ārējās saites
* IIHF mājaslapa
Novāki

**Novāki** () ir pilsēta Slovākijā, Trenčīnas apgabala Prjevidzas apriņķī pie Nitras upes. Brūnogļu ieguves centrs. Pie pilsētas liela termoelektrostacija.

## Vēsture

Pirmoreiz rakstos minēta 1113. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Ņitranovāka (). Pēc Pirmā pasaules kara iekļāvās Čehoslovākijā. Otrā pasaules kara laikā pie pilsētas atradās nometne, kurā no visas Slovākijas tika ieslodzīti ebreji, lai tālāk transportētu uz nāves nometnēm. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (97,32 %). Pēc reliģiskās piederības - katoļi (75,91 %), nereliģiozi (18,06 %).

## Ārējās saites
*
Inese Aizstrauta

**Inese Aizstrauta** (dzimusi ) ir latviešu arhitekte un politiķe. Bijusi Jūrmalas domes priekšsēdētāja un vairāku Saeimas sasaukumu deputāte. Pārstāv Latvijas Zaļo partiju un Zaļo un Zemnieku savienību.

## Biogrāfija
1974. gadā I. Aizstrauta absolvēja Rīgas celtniecības tehnikumu. Pēc tam studēja arhitektūru un 1984. gadā pabeidza Rīgas Politehnisko institūtu arhitektūras specialitātē. Darbojusies profesijā, no 2001. gada bijusi Jūrmalas pilsētas galvenā arhitekte.

## Politiskā darbība
2004. gadā I. Aizstrauta iestājās partijā "Jaunais laiks", no kuras saraksta 2005. gada pašvaldību vēlēšanās ievēlēta Jūrmalas pilsētas domē un 2005. gada 18. martā, ar "Jūrmalgeitas" skandālu saistītajās skandalozajās mēra vēlēšanās, tika ievēlēta par domes priekšsēdētāju. Amatā, līdzīgi kā visi vēlākie Jūrmalas pašvaldības vadītāji, atradās neilgi — vien līdz 2006. gada septembrim, kad deputātu vairākums viņu atbrīvoja, un par Jūrmalas domes priekšsēdētāju kļuva Raimonds Munkevics.

Jau iepriekš — 2006. gada jūnijā I. Aizstrauta tika izslēgta no partijas "Jaunais laiks", kā pamatojumu minot to, ka viņa domes sēdē balsojusi par pretrunīgi vērtētajiem Jūrmalas pilsētas attīstības plāna grozījumiem. Kopā ar I. Aizstrautu no "Jaunā laika" tika izslēgti vēl divi citi deputāti, bet partija un Jūrmalas domes priekšsēdētāja publiski apmainījās ar apvainojumiem dažādu interešu lobēšanā saistībā ar attīstības plāna grozījumiem.

2009. gadā I. Aizstrauta iestājās Latvijas Zaļajā partijā, no kuras saraksta nesekmīgi kandidēja nākamajās Jūrmalas domes vēlēšanās. Tāpat kandidēja, bet netika ievēlēta 10. Saeimas vēlēšanās no Zaļo un Zemnieku savienības (ZZS). 2011. gada vasarā, kad Andis Bērziņš tika ievēlēts par Latvijas prezidentu, atbrīvojās viņa deputāta vieta Saeimā. Tobrīd iepriekšējais prezidents Valdis Zatlers jau bija ierosinājis 10. Saeimas atlaišanu, tādēļ nākamais ZZS saraksta deputāta kandidāts Indulis Jansons atteicās strādāt Saeimā uz, iespējams, neilgu termiņu, un par Saeimas deputāti kļuva I. Aizstrauta, kas nostrādāja parlamentā līdz 11. Saeimas darba sākumam oktobrī. 11. Saeimas vēlēšanās I. Aizstrauta Saeimā atkal netika ievēlēta. Pēc deputātes darba beigām strādāja Ķekavas novada pašvaldībā par būvvaldes vadītāju.

2013. gada pašvaldību vēlēšanās I. Aizstrauta kandidēja no Latvijas Zaļās partijas saraksta uz vietu Rīgas domē, taču saraksts neguva vēlētāju atzinību. Nākamajā gadā viņa kļuva par 11. Saeimas deputāti uz laiku, kamēr no šī paša saraksta ievēlētais Jānis Dūklavs pilda ministra pienākumus Laimdotas Straujumas valdībā. 2014. gadā kandidēja 12. Saeimas vēlēšanās no ZZS saraksta, taču netika ievēlēta. 2018. gada februārī ieguva Saeimas deputātes mandātu Ingmāra Līdakas vietā, kļūstot par Saeimas deputāti jau trešo reizi (vienmēr ar tā saukto "mīksto" mandātu). No Zaļo un Zemnieku savienības saraksta kandidēja arī 13. Saeimas vēlēšanās, taču netika ievēlēta.

## Atsauces

## Ārējās saites
* 2013. gada 1. jūnija pašvaldību vēlēšanas. Ziņas par deputātu kandidātu CVK
Prūšu valoda

**Prūšu valoda** var būt:

*Senprūšu valoda — mirusi rietumbaltu valoda, kurā runāja prūši
*Jaunprūšu valoda — mūsdienās uz senprūšu valodas pieejamajiem rakstiskajiem avotiem rekonstruēta valoda
1930. gada Pasaules čempionāts hokejā

**1930. gada Pasaules čempionāts hokejā** (arī **1930. gada Eiropas čempionāts hokejā**) bija pirmais atsevišķais (līdz tam pasaules čempionus noskaidroja Olimpiskajās spēlēs) Pasaules čempionāts hokejā. Tas notika no 29. janvāra līdz 10. februārim Šamonī, Vīnē un Berlīnē.

Kanāda, ko pārstāvēja hokeja klubs Toronto CCMs, mačā par zeltu ar rezultātu 6-1 pārspēja Vāciju.

Savu pirmo Eiropas čempionu titulu ieguva Vācija, kas Eiropas finālā ar 2-1 pārspēja Šveici.

## Komandas
Turnīrā piedalījās 12 komandas - 10 no Eiropas (tās piedalījās arī Eirpoas čempionātā), viena no Āzijas un viena no Ziemeļamerikas. Pirmajā raundā sāka Vācija, Lielbritānija, Ungārija, Itālija, Francija un Beļģija. Ceturtdaļfinālā pievienojās Polija, Japāna, Šveice, Čehoslovākija un Austrija. Kanāda tolaik bija tik pārāka par pārējām pretiniecēm, ka automātiski kvalificējās finālam.

## Turnīra norise
Pirmais turnīra raunds tika aizvadīts Šamonī 31. janvārī. Tajā Vācija ar rezultātu 4-2 pārspēja Lielbritāniju, Ungārija ar 2-0 uzvarēja Itāliju, bet Francija ar 4-1 pārspēja Beļģiju.

Ceturtdaļfināli notika 1. februārī Šamonī. Tajos Polija ar rezultātu 5-0 uzvarēja Japānu, Šveice ar 3-1 pārspēja Čehoslovākiju, Vācija ar 4-1 uzvarēja Ungāriju, bet Francija savās mājās ar 1-2 zaudēja Austrijai.

Pusfināli notika 2. februārī Šamonī. Tajos Šveice uzvarēja Austriju ar rezultātu 2-1, bet Vācija pārspēja Poliju ar 3-1.

Spēlē par ceturto vietu (un bronzas medaļām Eiropā) notika 5. februārī Vīnē. Tajā Austrija ar 2-0 uzvarēja Poliju un ieguva Eiropas bronzas medaļas.

Eiropas fināls un spēle par kvalificēšanos Pasaules finālam notika 9. februārī Berlīnē. Vācija tajā ar 2-1 uzvarēja Šveici, kļūstot par Eiropas čempioniem un kvalificējoties Pasaules finālam. Šveice ieguva Pasaules čempionāta bronzas medaļu un Eiropas čempionāta sudraba medaļu.

Fināls notika 10. februārī Berlīnē. Tajā Kanāda ar 6-1 uzvarēja Vāciju, iegūstot savu 4. pasaules čempionu titulu.

## Vietu sadalījums

## Eiropas čempionāta tabula

## Atsauces

## Ārējās saites
* IIHF mājaslapa
2014. gada Pasaules čempionāts hokejā junioriem

**2014. gada Pasaules čempionāts hokejā junioriem** norisinājās no 2013. gada 26. decembrim līdz 2014. gada 5. janvārim Malmē, Zviedrijā. Spēles tika aizvadītas Malmes arēnā un Malmes ledus stadionā. Šis bija jau 38. oficiālais Pasaules čempionāts hokejā junioriem.

## Augstākā divīzija
### Pirmā kārta
#### A grupa

#### B grupa

### Turnīrs par palikšanu

### Izslēgšanas kārta

#### Fināls

### Vietu sadalījums un statistika

#### Vietu sadalījums

#### Rezultatīvākie spēlētāji

#### Labākie vārtsargi

## 1. divīzija
### A grupa

#### Turnīra apbalvojumi
* **Labākais vārtsargs:  [[Dāvis Kikerts]]**
* **Labākais aizsargs:  [[Jānis Jaks]]**
* **Labākais uzbrucējs:  [[Olivers Bjorkstrands]]**

#### Rezultatīvākie spēlētāji

#### Labākie vārtsargi

### Latvijas hokeja izlases sastāvs
* **Galvenais treneris**:  Leonīds Tambijevs

## Ārējās saites
*Starptautiskās Hokeja federācijas oficiālā mājaslapa
Artigasa

**Artigasa** () ir Urugvajas vissezonas polārstacija Antarktikā, galvenā atbalsta bāze kontinentā. Izvietojusies Dienvidšetlendas salu lielākās salas Karaļa Džordža salas dienvidrietumos, Faildsa pussalā. Stacija izveidota 1984. gada 22. decembrī un sākotnēji nosaukta par **Heneralartigasu** (*Base Científica Antártica General Artigas*) par godu Urugvajas nacionālajam varonim Hose Hervasio Artigasam Arnalam (*José Gervasio Artigas Arnal*). Galvenās izpētes nozares stacijā ir ģeodēzija, kartogrāfija, glacioloģija, cilvēka bioloģija, ziemeļblāzmu novērojumi, meteoroloģija, jūras medicīna.

## Atsauces

## Ārējās saites

* Base Científica Antártica Artigas
* Antarkos
Prjevidza

**Prjevidza** () ir pilsēta Slovākijā, Trenčīnas apgabala Prjevidzas apriņķa centrs pie Nitras upes.

## Vēsture

Pirmoreiz rakstos minēta 1113. gadā. No 1383. gada - karaļa brīvpilsēta. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Priviģe (). Pēc Pirmā pasaules kara iekļāvās Čehoslovākijā. Pēc Otrā pasaules kara, būdama brūnogļu ieguves rajona centrā, pilsēta auga ļoti strauji. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (96,65 %). Pēc reliģiskās piederības - katoļi (61,91 %), nereliģiozi (29,01 %).

Prjevidza ir amerikāņu aktiera un režisora Kornela Vailda (*Cornel Wilde*, 1912-1989) dzimtā pilsēta.

## Atsauces

## Ārējās saites
Tūmass Junsons

**Tūmass Junsons** (; dzimis 1960. gada 12. aprīlī) ir bijušais zviedru hokejists, aizsargs, Zviedrijas hokeja izlases dalībnieks. Savas karjeras laikā astoņas sezonas aizvadījis Nacionālajā hokeja līgā, divreiz izcīnot arī Stenlija kausu. Jonsons ir neformālā Trīs zeltu kluba biedrs.

Pašlaik (2014) Junsons ir Dānijas hokeja izlases galvenā trenera palīgs.

## Spēlētāja karjera
Profesionāļa karjeru Junsons sāka Zviedrijā, 1977.—78. gada sezonā debitējot Zviedrijas Elitsērijas kluba MODO sastāvā. Tā rindās 1979. gadā viņš izcīnīja Zviedrijas čempiona titulu.

Pēc 1980.—81. gada sezonas aizsargs pārcēlās uz NHL, pievienojoties Ņujorkas "Islanders" rindām, jau savās pirmajās divās sezonās kopā ar klubu izcīnot Stenlija kausu. 1989. gadā Junsons tika aizmainīts uz Edmontonas "Oilers" vienību, taču pēc sezonas beigām aizsargs atgriezās Zviedrijā.

No 1989. gada līdz pat savas profesionāļa karjeras beigām 1997. gadā Junsons spēlēja Zviedrijas Elitsērijas kluba Leksands IF sastāvā, pildot arī tās kapteiņa funkcijas. 1995. gadā Jonsons ieguva līgas labākā spēlētāja titulu.

## Ārējās saites
Aleksejs Gusarovs

**Aleksejs Gusarovs** (; dzimis 1964. gada 8. jūlijā) ir bijušais krievu hokejists, aizsargs, PSRS un Krievijas izlašu dalībnieks. 1996. gadā kopā ar Kolorādo "Avalanche" izcīnījis Stenlija kausu. Gusarovs ir neformālā Trīs zeltu kluba biedrs.

## Spēlētāja karjera
Profesionāļa karjeru Gusarovs sāka 1981.—82. gada sezonā, spēlējot PSRS hokeja līgas kluba Ļeņingradas "SKA" rindās. 1984.—85. gada sezonā hokejists pārcēlās uz Maskavas CSKA, tās rindās spēlējot līdz pat 1990.—91. gada sezonas vidum, kad Gusarovs pārcēlās uz Ziemeļameriku.

1990.—91. gada sezonā aizsargs debitēja NHL klubā Kvebekas "Nordiques". Kad 1995. gadā franšīze pārcēlās uz Denveru, Gusarovs turpināja spēlēt jaunizveidotajā Kolorādo "Avalanche", kopā ar klubu izcīnot Stenlija kausu.

2000.—01. gada sezonā Gusarovs tika aizmainīts vispirms uz Ņujorkas "Rangers", bet tad — Sentluisas "Blues" rindām.

## Ārējās saites
Progress M-19M

**Progress M-19M** (*Прогресс М-19М*; SKS apzīmējums ***ISS-51P***) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). To palaida 2013. gada aprīlī.

## Krava
Kopējā kravas masa starta brīdī bija 2366 kg. Īpašajās tvertnēs ietilpa degviela 365 kg, skābeklis (26 kg), gaiss (22 kg) ūdens (410 kg). Hermētiskajā kravas telpā (pavisam 1543 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 15 kg amerikāņu segmentam.

## Lidojuma gaita
*Progress M-19M* startēja no Baikonuras kosmodroma  10:12:16 UTC ar nesējraķeti Sojuz-U. Drīz pēc ieiešanas orbītā tika secināts, ka nav atvērusies tuvošanās sistēmas *Kurs* antena. Vēlākie mēģinājumi atbrīvot antenu bija neveiksmīgi.

Saslēgšanās ar SKS notika 26. aprīlī 12:25 UTC pie Zvezda moduļa rezerves automātiskā režīmā, bez *Kurs* antenas izmantošanas.

28. aprīlī ar *Progress M-19M* palīdzību tika veikta stacijas orbītas paaugstināšana. 10:03 UTC tika iedarbināts kosmosa kuģa dzinējs, kas darbojās 718 sekundes. Orbīta paaugstināta par 2,8 km.

8. maijā ar *Progress M-19M* veikta stacijas orbītas paaugstināšana. Dzinēji iedarbināti 06:51 UTC un darbojās 844 sekundes. Orbīta paaugstināta par 2,6 km.

Vēl viena orbītas pacelšana ar *Progress M-19M* palīdzību tika veikta 17. maijā. Dzinēji iedarbināti 02:21 UTC uz 922,4 sekundēm. Orbīta paaugstināta par 2,8 km.

 13:58 UTC *Progress M-19M* atvienojās no SKS. Astoņu dienu autonomā lidojumā veikts eksperiments *Radar-Progress*.

 *Progress M-19M* tika novadīts no orbītas. Nesadegušās daļas aptuveni 13:39 UTC iekrita Klusā okeāna dienviddaļā.

## Atsauces

## Ārējās saites

* Progress M-19M lapa SKS Lidojumu vadības centrā
Valērijs Kamenskis

**Valērijs Kamenskis** (; dzimis 1966. gada 18. aprīlī) ir bijušais krievu hokejists, malējais uzbrucējs, PSRS un Krievijas izlašu dalībnieks. 1996. gadā kopā ar Kolorādo "Avalanche" izcīnījis Stenlija kausu. Kamenskis ir neformālā Trīs zeltu kluba biedrs.

## Spēlētāja karjera
Profesionāļa karjeru Kamenskis sāka 1982.—83. gada sezonā, debitējot PSRS hokeja līgas kluba Voskresenskas "Himik" sastāvā. 1985.—86. gada sezonā uzbrucējs pārgāja uz Maskavas CSKA rindām. CSKS hokejists spēlēja līdz pat 1991. gadam, kad pārcēlās uz Ziemeļameriku.

1991.—92. gada sezonu Kamenskis sāka NHL klubā Kvebekas "Nordiques". Kad 1995. gadā franšīze pārcēlās uz Denveru, Kamenskis turpināja spēlēt jaunizveidotajā Kolorādo "Avalanche", kopā ar klubu izcīnot Stenlija kausu. "Avalanche" rindās uzbrucējs spēlēja līdz 1998.—99. gada sezonas noslēgumam.

No 1999. līdz 2001. gadam hokejists spēlēja Ņujorkas "Rangers", taču 2001.—02. gada sezonu aizvadīja Dalasas "Stars" un Ņūdžersijas "Devils" rindās.

2002.—03. gada sezonu hokejists izlaida, taču nākamās divas sezonas aizvadīja Krievijas Superlīgas kluba Voskresenskas "Himik" rindās.

## Ārējās saites
Vladimirs Malahovs (hokejists)

**Vladimirs Malahovs** (; dzimis 1968. gada 30. augustā) ir bijušais krievu hokejists, aizsargs, PSRS, NVS un Krievijas izlašu dalībnieks. 2000. gadā kopā ar Ņūdžersijas "Devils" izcīnījis Stenlija kausu. Malahovs ir neformālā Trīs zeltu kluba biedrs.

## Spēlētāja karjera
Profesionāļa karjeru Malahovs sāka 1986.—87. gada sezonā PSRS hokeja līgas kluba Maskavas "Spartak" sastāvā. No 1988. līdz 1992. gadam aizsargs spēlēja Maskavas CSKA rindās.

1992.—93. gada sezonu Malahovs uzsāka NHL kluba Ņujorkas "Islanders" rindās. 1994.—95. gada sezonā viņš tika aizmainīts uz Monreālas "Canadiens" vienību. "Canadiens" rindās Malahovs spēlēja līdz pat 1999.—2000. gada sezonai, kuras gaitā tika aizmainīts uz Ņūdžersijas "Devils", kopā ar klubu izcīnot Stenlija kausu.

2000. gada vasarā spēlētājs noslēdza līgumu ar Ņujorkas "Rangers" vienību. 2003.—04. gada sezonas otrajā pusē Malahovs tika aizmainīts uz Filadelfijas "Flyers". 2004.—05. gada NHL sezonas lokauta laikā Malahovs nespēlēja, taču nākamajā sezonā noslēdza profesionālā spēlētāju karjeru, 29 spēles aizvadot Ņūdžersijas "Devils" sastāvā.

## Ārējās saites
Artigasa (nozīmju atdalīšana)

**Artigasa** () var būt:
* Artigasa — Urugvajas polārstacija Antarktikā
* Artigasa — Urugvajas administratīvā iedalījuma vienība
* Artigasa — pilsēta Urugvajā

## Skatīt arī
* Artigass
Ežēns Antoniadi

**Ežēns Antoniadi** (, ; dzimis , miris ) bija Stambulā dzimis grieķu astronoms, kurš lielāko daļu no mūža pavadījis Francijā. Kamilla Flammariona uzaicināts uz Franciju, veicis planētu pētījumus. 1906. gadā, pētot Marsu, nonāca pie secinājuma, ka Marsa kanāli ir optiska ilūzija. Izveidojis Antoniadi skalu, lai raksturotu astronomisko novērojumu laikapstākļus.

## Ārējās saites
Trenčīnas apriņķis

**Trenčīnas apriņķis** () ir Slovākijas Trenčīnas apgabala administratīvā iedalījuma vienība. Robežojas ar Trenčīnas apgabala Ilavas, Prjevidzas, Bānovces pie Bebravas un Nove Mesto pie Vāhas apriņķiem, kā arī Čehiju.

## Ārējās saites
*
Nemšova

**Nemšova** () ir pilsēta Slovākijā, Trenčīnas apgabala Trenčīnas apriņķī pie Vāhas upes.

## Vēsture

Pirmoreiz rakstos minēta 1246. gadā. Pilsētas tiesības apdzīvotā vieta ieguva Čehoslovākijas laikā 1989. gadā, apvienojot Nemšovas (*Nemšová*), Ļuborčas (*Ľuborča*), Kļučoves (*Kľúčové*) un Trenčanska Zāvadas (*Trenčianska Závada*) ciemus. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (98,1 %). Pēc reliģiskās piederības - katoļi (92,9 %), nereliģiozi (4,6 %).

## Ārējās saites
*
Džo Pavelskis

**Džo Pavelskis** (; dzimis 1984. gada 11. jūlijā) ir bijušais amerikāņu hokejists, centra uzbrucējs, bija ASV hokeja izlases dalībnieks. Karjeras laikā spēlējis Nacionālās hokeja līgas klubu Sanhosē "Sharks" un Dalasas "Stars" sastāvā, kā arī KHL kluba Minskas "Dinamo" sastāvā.

## Spēlētāja karjera
Profesionāļa karjeru Pavelskis sāka 2006.—07. gada sezonā, kad debitēja NHL kluba Sanhosē "Sharks" sastāvā. Jau 2007.—08. gada sezonā viņš bija viens no komandas vadošajiem uzbrucējiem. 2012.—13. gada NHL sezonas lokauta laikā Pavelskis spēlēja KHL kluba Minskas "Dinamo" sastāvā, taču pēc tam atgriezās "Sharks" rindās. 2013.—14. gada sezonu Pavelskis pirmo reizi karjerā noslēdza kā "Sharks" rezultatīvākais spēlētājs, par pāris punktiem apsteidzot Džo Torntonu. 2015.—16. gada sezonā uzsāka pildīt "Sharks" kapteiņa funkcijas. 2019. gadā Pavelskis kā brīvais aģents pievienojās Dalasas "Stars".

Pēc "Stars" komandas izstāšanās no 2024. gada izslēgšanas spēlēm jūnija sākumā Pavelskis sākotnēji norādīja, ka plāno beigt hokejista karjeru, lai gan oficiāli atteicās to darīt Pusotru mēnesi vēlāk, 2024. gada 16. jūlijā, piecas dienas pēc savas 40. dzimšanas dienas, Pavelskis oficiāli paziņoja, ka aiziet no profesionālā hokeja.

ASV hokeja izlases rindās spēlējis 2010. un 2014. gada olimpisko spēļu turnīros, 2010. gadā kopā ar izlasi izcīnot sudraba medaļas. Spēlējis arī 2009. gada Pasaules čempionātā.
## Audiovizuālās norādes
* История ДЖО ПАВЕЛСКИ - легенда без Кубка Стэнли, звезда Сан-Хосе и Далласа и бриллиант драфта НХЛ 
## Atsauces

## Ārējās saites
Rostislavs Klesla

**Rostislavs Klesla** (; dzimis 1982. gada 21. martā) ir čehu bijušais hokejists, aizsargs, Čehijas hokeja izlases dalībnieks.

## Spēlētāja karjera
Profesionāļa karjeru Klesla sāka 2000.—01. gada sezonā, kad, paralēli spēlējot OHL, aizsargs aizvadīja astoņas spēles NHL kluba Kolumbusas "Blue Jackets" sastāvā. Jau nākamajā sezonā Klesla komandas rindās bija nostiprinājies.

"Blue Jackets" hokejists spēlēja līdz pat 2011. gadam, kad Klesla tika aizmainīts uz Fīniksas "Coyotes". 2013.—14. gada sezonā aizsargs vairākkārt tika nosūtīts uz "Coyotes" AHL fārmklubu Portlendas "Pirates". 2013. gada marta sākumā vispirms tika aizmainīts uz Vašingtonas "Capitals", bet tad uz Bufalo "Sabres". Vien pāris dienas vēlāk Klesla paziņoja, ka beidz savu NHL karjeru un turpmāk spēlēs Eiropā.

2014. gada jūnija nogalē noslēdza līgumu ar Čehijas Ekstralīgas klubu HK Tržineca.

Čehijas hokeja izlases rindās spēlējis 2002. un 2007. gada Pasaules čempionātos.

## Ārējās saites
Pūhova

**Pūhova** () ir pilsēta Slovākijā, Trenčīnas apgabala Pūhovas apriņķa centrs pie Vāhas upes. Autoriepu ražošanas (kompānijas *[[Matador]]* galvenā mītne un ražotne) un apģērbu ražošanas (kompānijas *[[Makyta]]* galvenā mītne un ražotne) centrs.

## Vēsture

Pirmoreiz rakstos minēta 1243. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Puho (). Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (97,4 %). Pēc reliģiskās piederības - katoļi (71,4 %), luterāņi (13,8 %), nereliģiozi (11,3 %).

## Ārējās saites
*
*Kompānija "Matador" 
*Kompānija "Makyta"
Pūhovas apriņķis

**Pūhovas apriņķis** () ir Slovākijas Trenčīnas apgabala administratīvā iedalījuma vienība. Robežojas ar Trenčīnas apgabala Považska Bistricas un Ilavas apriņķiem, kā arī Čehiju.

Pūhovas apriņķa Dolne Kočkovces pagastā dzimis futbolists Jozefs Hovanecs (*Jozef Chovanec*, 1960).

## Ārējās saites
*
Mihails Galustjans

**Mihails Galustjans** (; dzimis **Nšans Galustjans** (*Ншан Сергеевич Галустян*) ) ir Krievijas komiķis, aktieris, scenārists, kinoproducents.

Pazīstams ar darbību televīzijas šovos КВН, *[[Comedy Club]]*, "Naša Russia". Tāpat tēlojis kino, bijis viens no galvenās lomas atveidotājiem filmā "Nasha Russia. Likteņa olas" (*Наша Russia. Яйца судьбы*), kā arī bijis viens no galvenās lomas atveidotājiem TV seriālā "Zaicevs+1" (*Зайцев+1*).

## Ārējās saites

* 
* 
* Biogrāfija
Sergejs Svetlakovs

**Sergejs Svetlakovs** (; dzimis  Sverdlovskā) ir krievu komiķis, aktieris, scenārists, TV raidījumu vadītājs.

Pazīstams ar darbību televīzijas šovos *[[Клуб Весёлых и Находчивых|КВН]]*, *[[Comedy Club]]*, *[[Naša Russia]]*. Tāpat tēlojis kino, bijis viens no galvenās lomas atveidotājiem filmā "Nasha Russia. Likteņa olas" (*Наша Russia. Яйца судьбы*).

S. Svetlakovs ir ieguvis pastāvīgo uzturēšanās atļauju Latvijā un dzīvo viņam piederošā mājā Jūrmalā.

## Atsauces

## Ārējās saites

* 
* Biogrāfija
Pikselis

**Pikseļi** ir punkti, kas var spīdēt, veidojot attēlu uz datora monitora vai televizora ekrāna; digitālā attēla vismazākais elements. Rastrgrafikā tas ir mazākais elements, kam var piešķirt tādus raksturojumus kā krāsu, spilgtumu. Pikseļa adrese nosaka tā koordinātas.

Katrs pikselis ir oriģinālā attēla iztvērums, vairāk iztvērumu nodrošina labāku attēlu. Katram pikselim ir sava intensitāte. Krāsu attēlu sistēmās krāsu ģenerē trīs vai četras komponentes — sarkana, zaļa un zila vai arī ciāna, fuksīna, dzeltena un melna.

## Ārējās saites
Mākslas un aģentūras teorija

**Mākslas un aģentūras teorija** () ir mākslas antropoloģijas teorija, kas skaidro sociālās attiecības, kas pastāv starp mākslas objektiem un indivīdiem. Teorijas mērķis ir izpētīt lauku, kur objekti mijiedarbojas ar cilvēkiem, tas ir sociālās attiecības starp personām un lietām, personām un personām, un lietām.

Mākslas un aģentūras teoriju izveidoja Alfrēds Gels, viņaprāt, mākslas antropoloģijas centrā jābūt sociālajam kontekstam, proti, kā mākslas objekts tiek uztverts, radīts un cirkulē sociālajā vidē, nevis jāskatās uz mākslas/estētikas attīstību. Tādēļ antropologs nelieto tādus terminus kā - *mākslas objekts* un *mākslas darbs*, tā vietā viņš izmanto jēdzienu – indekss. Teorijā tiek lietoti četri pamata jēdzieni: *indekss* – vizuāla, fiziska lieta, *mākslinieks* - indeksa radītājs, *recipients*- tas, kas reaģē uz indeksu, *prototips* – subjekts, ko ataino indekss.

Ar šo teoriju Gels liek pārdomāt mākslas antropoloģijas iepriekšējās nostādnes,  viņš neuzskata, ka tai būtu nepieciešams definēt, kas ir māksla, jo tas ir mākslas kritiķu uzdevums. Antropologs atsakās aplūkot mākslu kā simbolu un nozīmju lauku, viņaprāt nozīmīgāk ir runāt par aģentūru un mērķi. Teorijas kritiķi norāda uz neatbilstību starp tās rīcību orientēto perspektīvi mākslā, jo teorijas centrā ir objektu aģentūra nevis cilvēku. Un norāda, ka tādas kategorijas kā estētika un semantika nevar tikt izslēgtas no definīcijas un analīzes, jo tās ir būtiskas, lai izprastu veidus, kā māksla pastāv un kādu ietekmi tā atstāj uz cilvēkiem.

## Atsauces

## Ārējās saites
* http://www.independent.co.uk/news/obituaries/obituary-alfred-gell-1276255.html
Nangaparbats

**Nangaparbats** ( — ‘Kailais kalns’) ir kalns Himalaju kalnu grēdā Pakistānā. Kalna augstums sasniedz  virs jūras līmeņa — devītais augstākais kalns pasaulē. Tas ir viens no pieciem Pakistānā esošajiem astoņtūkstošniekiem.

Pirmais, kas uzkāpa Nangaparbatā, bija austrietis Hermanis Būls .

## Atsauces

## Ārējās saites
Real Football

**Real Football** ir futbola videospēle, ko izstrādā un izdod Gameloft. Tā sastāv no šādām spēlēm:
* *[[Real Football 2006]]* (*Real Soccer 2006*)
* *[[Real Football 2007]]*
* *[[Real Football 2008]]*
* *[[Real Football 2009]]*
* *[[Real Football 2010]]*
* *[[Real Football 2011]]*
* *[[Real Football 2012]]*
* *[[Real Football 2013]]*
Herkuss Mants

**Herkuss Mants** (, , dzimis ap 1225. gadu, miris 1273. gadā) bija no 1260. līdz 1274. gadam notikušās Lielās prūšu sacelšanās vadonis cīņā pret vācu ordeni un Ziemeļu krusta karu krustnešiem.

## Dzīvesgājums
Prūsijas zemju hronikās (*Chronicon terrae Prussiae*) minēts, ka Herkuss ir cēlies no senprūšu apdzīvotās Notangas, kur vācu ordeņa bruņinieki viņu kā jaunu zēnu nolaupīja un aizveda uz Magdeburgu Vācijā, kur viņš pavadīja 10 gadus, kuru laikā studēja Berges klosterskolā. Pēc tam viņš atgriezās Prūsijā, kur, pateicoties savām zināšanām vācu kara taktikā, notangieši viņu izvēlējās par savu vadoni Lielās prūšu sacelšanās laikā. Jau 1261. gada janvārī prūši Herkusa Manta vadībā guva uzvaru Pokarves kaujā pret vācu ordeni. 1262. gadā Herkuss Mants tika smagi ievainots Kēnigsbergas aplenkuma laikā. Tomēr jau drīz atveseļojies un jau nākamajā gadā piedalījās prūšu un jātvingu karagājienā uz Helmno cietoksni. Atceļā uz Notangu Herkusa Manta vadītajai vienībai pie Lubavas uzbruka prāvi ordeņa spēki. Kaujā prūši guva spožu uzvaru, nogalinot ap 40 ordeņbrāļu, ieskaitot mestru un maršalu. Pēc šīm uzvarām prūši spēja atkarot no ordeņa daļu savas teritorijas un aptuveni 10 gadus Herkusa Mantes vārds vairs avotos netiek minēts.

1260. gadu beigās Vācu ordenis, pateicoties papildspēkiem no Rietumeiropas, pamazām spēja pārņemt iniciatīvu un atgūt zaudētās pozīcijas. Senprūšu nespēja ieņemt pilsētas un aplenkuma ierīču trūkums nozīmēja, ka sacelšanās apspiešana ir tikai laika jautājums. Ap 1272. gadu Herkuss Mants ar nelielu grupu sekotāju bija spiests atkāpties uz mežainajiem apvidiem Dienvidprūsijā. Tomēr jau 1273. gadā viņš tika notverts un pakārts. 1274. gadā Lielā prūšu sacelšanās bija pilnībā sakauta.

## Piemiņa
Herkusa Manta cīņa pret Vācu ordeni padarīja viņu par nacionālo varoni ne tikai Prūsijā bet arī vēlāk Lietuvā. It sevišķi Lietuvas PSR laikā, kad 1972. gadā uzņemta Lietuvas mākslas filma Herkuss Mants kļuva par vienu no populārākajām Lietuvas kinofilmām.
Herkuss Mants tiek pieminēts arī mūsdienu Polijā, kur viņa vārdā ir nosaukta pamatskola. Latviešu folkmetāla grupas Skyforger 2015. gada albumā "Senprūsija" ir dziesma ar nosaukumu "Herkus Monte". Viņš ir minēts arī šī paša albuma dziesmā "Tagad vai nekad" kā viens no līderiem, kas cīnījās pret Teitoņu ordeni Lielās Prūsijas sacelšanās laikā.

## Atsauces

## Ārējās saites

* Henry Monte and the Prussian Rising of 1260  lituanus.org
Gameloft

**Gameloft SE** ir Francijas videospēļu uzņēmums, kas atrodas Parīzē un kuru 1999. gada decembrī dibināja *[[Ubisoft]]* līdzdibinātājs Mišels Gilmo. Uzņēmums visā pasaulē pārvalda 18 izstrādes studijas un izdod spēles mobilajām ierīcēm, videospēļu konsolēm un personālajiem datoriem. Agrāk Parīzes biržā tirgoto publisko kapitālsabiedrību *Gameloft* 2016. gadā iegādājās mediju konglomerāts *[[Vivendi]]*.

## Atsauces

## Ārējās saites

*
Džesijs Aizenbergs

**Džesijs Ādams Aizenbergs** (; dzimis ) ir amerikāņu aktieris.

Televīzijā debitējis 1999. gadā ar lomu TV seriālā *Get Real*, kurā filmējās no 1999. līdz 2000. gadam. Kļuva plašāk pazīstams 2009. gadā ar lomām filmās "Piedzīvojumu zeme" un "Laipni lūgti Zombijzemē!", līdz tam bija filmējies tādās filmās kā "Imperatoru klubs" (2002), "Kalmārs un valis" (2005) un *[[The Education of Charlie Banks]]* (2007). Vēlāk filmā par *[[Facebook]]* sociālā tīkla izveidi "Sociālais tīkls" (2010) attēloja *Facebook* izveidotāju Marku Zakerbergu. Par lomu šajā filmā Aizenbergu kā labāko aktieri nominēja Zelta globusa balvai un Amerikas Kinoakadēmijas balvai. Pēc tam filmējies filmās *[[Holy Rollers]]* (2010) un "Aplaupīt 30 minūtēs" (2011), kā arī ierunājis vienu no galvenajiem varoņiem animācijas filmā "Rio" (2011).

2022. gadā režisējis savu pirmo filmu *[[When You Finish Saving the World]]*.

## Filmogrāfija

## Ārējās saites
F-16 Fighting Falcon

***General Dynamics*** (tagad ***Lockheed Martin***) ***F-16 Fighting Falcon*** ir iznīcinātājs, ko ASV gaisa spēku vajadzībām izstrādāja *[[General Dynamics]]*. Kopš ražošanas uzsākšanas 1976. gadā ir izgatavoti vairāk kā 4500 eksemplāri. Lai arī ASV gaisa spēki ir pārstājuši F-16 iepirkumus, to turpina ražot eksporta tirgiem. 1993. gadā *General Dynamics* pārdeva savu lidmašīnu ražošanas biznesu *[[Lockheed Corporation]]*, kas vēlāk pārtapa *[[Lockheed Martin]]*.
## Ārējās saites
* F-16 USAF fact sheet
* F-16 page on LockheedMartin.com and F-16 articles on Code One magazine site
* F-16.net Fighting Falcon resource
Miķelis Žideļūns

**Miķelis Žideļūns** (dzimis  Valmierā, Latvijā) ir latviešu aktieris. Kopš 2007. gada viņš strādā leļļu teātrī. Viņš arī ir filmējies dažās Latvijas filmās. Filmējies skatītajā filmā "Sapņu komanda 1935". Tēlojis vairāk nekā 20 izrādēs leļļu teātrī, kā arī citos teātros. 

Absolvējis Rīgas 6. vidusskolu un Kultūras Akadēmiju. Spēlē ukuleli vokāli instrumentālajā ansamblī *7dēli*. Patīk zvejot.

## Ārējās saites
* Miķelis Žideļūns leļļu teātra mājas lapā
UTC+14

thumb|500px|UTC+14: Zils (decembris), oranžs (jūnijs), dzeltens (visu gadu), gaiši zils - jūras teritorijas
**UTC+14** atbilst šīm laika zonām:
* Klusā okeāna/Kiribati laiks
## Kā standarta laiks (visu gadu)
* 
** Lainas salas un Kiritimati

## Kā vasaras laiks dienvidu puslodē
* Samoa
Datuma maiņas līnija

**Datuma maiņas līnija** ir starptautiski pieņemta, nosacīta līnija Klusajā okeānā, iedomāta līnija uz Zemes virsas, kas iet no ziemeļpola līdz dienvidpolam. Šajā vietā jaunais datums robežojas ar iepriekšējo datumu. Datuma maiņas līnija aptuveni atbilst 180° meridiānam (antimeridiānam), līdz ar to atrodas pretējā pusē Griničas meridiānam un to šķērsojot, mainās datums.

Ceļotāji, kas šķērso datuma maiņas līniju virzienā uz austrumiem, nonāk iepriekšējā datumā, savukārt tie, kas šķērso līniju virzienā uz rietumiem, — nākamajā datumā. Katru dienu laikā no 10.00 līdz 11.59 (UTC) tiek lietoti trīs dažādi datumi, kas notiek UTC+12 zonas vasaras laika un papildu datuma nobīdes laika zonu lietošanas austrumos no 180° meridiāna dēļ.

## Atsauces

## Ārējās saites
Trenčanske Teplice

**Trenčanske Teplice** () ir kūrortpilsēta Slovākijā, Trenčīnas apgabala Trenčīnas apriņķī. Apkaimē sērūdens un termālie avoti. Uz tuvējo Trenčanska Teplas ciematu darbojas šaursliežu dzelzceļš. Tradicionāls kinofestivāls jūnijā - *Art Film Fest*.

## Vēsture

Pirmoreiz rakstos minēta 1247. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Trenčēnteplica (). Karstie avoti pazīstami kopš 14. gadsimta. Kopš 18. gadsimta kļuva par vienu no iecienītākajiem Ungārijas kūrortiem. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (96,6 %). Pēc reliģiskās piederības - katoļi (77,7 %), nereliģiozi (13,6 %), luterāņi (4,6 %).

## Ārējās saites
*
*Kinofestivāls ''Art Film Fest''
Trenčīna

**Trenčīna** () ir pilsēta Slovākijā, Trenčīnas apgabala un Trenčīnas apriņķa centrs. Katra gada jūlija sākumā pilsētā notiek mūzikas festivāls "Pohoda".

## Vēsture

Pie Trenčīnas pils atrasts romiešu uzraksts, kas tiek datēts ar 179. gadu. Visticamāk, ka Trenčīnas pils dibināta Lielmorāvijas valsts laikā. Kopš 1017. gada — Ungārijas sastāvā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Trenčēna (). Kopš 11. gadsimta Trenčēnas komitāta centrs. No 1302. un 1321. gadam Trenčīnas pils bija magnāta Mātes Čāka (*Máté Csák*, 1260/65—1321) rezidence, no kurienes viņš kontrolēja lielu daļu no mūsdienu Slovākijas. 1708. gada 3. augustā pie pilsētas notika Trenčīnas kauja, kurā Hābsburgu karaspēks sakāva kurucus Ferenca II Rākoci vadībā. 

Pēc Pirmā pasaules kara iekļāvās Čehoslovākijā. Otrā pasaules kara laikā, Slovāku tautas sacelšanās laikā, Trenčīna atradās vācu *[[Sicherheitsdienst]]* un Gestapo galvenā mītne. No 1993. gada — Slovākijas sastāvā.

## Cilvēki
Pēc tautības vairums pilsētas iedzīvotāju ir slovāki (95,3 %). Pēc reliģiskās piederības — katoļi (65,8 %), nereliģiozi (22,3 %), luterāņi (7,1 %).

Trenčīna ir hokejistu Mariāna Gāborīka (1982), Zdeno Hāras (1977) un Tomāša Zāborska (1987) dzimtā pilsēta.

## Atsauces

## Ārējās saites

* mūzikas festivāls "Pohoda"
Morāvijas-Silēzijas apgabals

**Morāvijas-Silēzijas apgabals** () ir viens no Čehijas apgabaliem valsts ziemeļaustrumos. Tas robežojas ar Olomoucas apgabalu rietumos un Zlīnas apgabalu dienvidos, kā arī Poliju ziemeļaustrumos un Slovākiju dienvidaustrumos.

## Administratīvais iedalījums

Apgabalā 6 apriņķi - Bruntālas apriņķis, Frīdekmīstekas apriņķis, Karvinas apriņķis, Novi Jičīnas apriņķis, Opavas apriņķis, Ostravas-pilsētas apriņķis.

## Pilsētas

Apgabalā ir 42 pilsētas:

**Trekninātas** - pilsētas, kas ir apriņķu centri, *kursīvā* - pilsētas, kas nav apriņķu vai t.s. mazo apriņķu centri.

Mazo apriņķu centri ir Bīloveca, Bohumīna, Bruntāla, Česki Tešīna, Frenštāta pie Radhoštja, Frīdekmīsteka, Frīdlanta pie Ostravices, Havīržova, Hlučīna, Jablunkova, Karvina, Kopršivnice, Kravarže, Krnova, Novi Jičīna, Odri, Opava, Orlova, Ostrava, Rīmaržova, Tršineca, Vītkova.

## Ārējās saites
Sociotehniskās sistēmas

**Sociotehniskās sistēmas** ir tehnoloģiju antropoloģijas viens no konceptiem, kuru Braiens Fafenbergers (Bryan Pfaffenberger) skaidro kā aktivitāti, kas izriet no tehnikas un materiālās kultūras saistību ar sociālām norisēm. Šīs idejas pirmsākumi meklējami Tomasa Hjūza (Thomas Hughes) darbā par mūsdienu elektrības ieviešanu. Viņš uzsver, ka tiem, kuri vēlas attīstīt jaunas tehnoloģijas ir jārēķinās ne tikai ar tehnoloģisko risinājumu, bet papildus ir jāspēj veidot arī sociālo, likumisko, zinātnisko un politisko vidi. Veiksmīga tehnoloģiska jaunrade var tikt īstenota tikai, ja visi sistēmas elementi gan sociālie, gan tehnoloģiskie ir izstrādāti tā, lai darbotos efektīvi kopā.

Hjūzs ilustrē šādu procesu ar piemēru par Tomasu Edisonu un to kā viņš meklēja iespēju nodrošināt elektrību par līdzvērtīgu cenu kā dabasgāze (ekonomiskais), panākt politiķu atbalstu (politiskais), samazināt elektrības piegādes izmaksas (tehnoloģiskais) un atrast spuldzītei atbilstošas pretestības kvēldiegu (zinātniskais).
Veiksmīgā sociotehniskā sistēmā, tādā kā Edisona elektriskā apgaismojuma industrijas radīšana, „tīkls ir viengabalains”. Kā uzsver Hjūzs sociālais aspekts ir nesaraujami saistīts ar tehnoloģisko un ekonomisko.

Sociotehniskās sistēmas ir neviendabīgs veidojums, kas rodas no veiksmīgas sociālo un nesociālo aktoru kopīgas un saskanīgas darbības. Cilvēku sabiedrībā atrodamas vairākas sociotehniskās sistēmas. Tā kā sociotehniskās sistēmas veidotāji izmanto jau esošus sociālos un kultūras resursus, sistēma atspoguļo tās izveides kontekstu. Lai nodrošinātu sistēmas darbību, tās veidotāji izmanto jau esošus resursus, tos pārveidojot. Veiksmīgā sociotehniskā sistēmā stabili darbojas sociālie un nesociālie aktori. Bet šāda sistēma nevar būt statiska, jo lai nodrošinātu tīkla darbību, var būt nepieciešami papildus tehnoloģiski vai sociāli uzlabojumi. 
Sociotehniskās sistēmas rada gan nozīmi un ietekmi, gan produktus.

## Atsauces

1. Pfaffenberger, Bryan. (1992). Social Anthropology of Technology. Annual Review of anthropology, Vol. 21

2. Hughes, T. (1983). Networks of Power: Electrification in Western Society, 1880-1930. Baltimore: Johns Hopkins Univ. Press
Bruntālas apriņķis

**Bruntālas apriņķis** () ir  Čehijas Morāvijas-Silēzijas apgabala administratīvā iedalījuma vienība. Robežojas ar Morāvijas-Silēzijas apgabala Opavas apriņķi, Olomoucas apgabala Olomoucas, Šumperkas un Jesenīkas apriņķiem, kā arī Poliju.

Bruntālas apriņķa Krasovas pagastā dzimis vācu ass, pie Džūkstes kritušais Oto Kitels (*Otto Kittel*, 1917-1945).

## Ārējās saites
*
Andelska Hora

**Andelska Hora** () ir pilsēta Čehijā, Morāvijas-Silēzijas apgabala Bruntālas apriņķī.

## Vēsture
Dibināta 1540. gadā kā kalnrūpniecības pilsēta. Pilsētas apkārtnē tika iegūts zelts, kura krājumi beidzās 19. gadsimta otrajā pusē. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija **Engelsberga** (). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.

## Atsauces

## Ārējās saites
*